**PPC specialista**

Ez egy őszinte PPC specialista álláshirdetés, mert szeretnénk, hogy tisztán láss.

Nem unatkoztunk 2019-ben – menedzseltünk és optimalizáltunk több milliárd adview-t, több tízmillió átkattintást. Nyertünk több mint 60 hazai és nemzetközi szakmai díjat az elmúlt években.

Mivel idén sem fogunk hátra dőlni, ezért keresünk egy hozzánk hasonlóan agilis és elhivatott, tapasztalt PPC szakértőt, akivel közösen nem csak a kattintások és a díjak számát tudjuk növelni, de az ügyfeleink sikeréért és elégedettségért is egyre többet tudunk tenni.

Mit értünk senioritás alatt?

1. 3+ év PPC-s tapasztalat
2. némi leadership skill
3. angol nyelvtudás
4. alkalmazkodó- és együttműködési képesség
5. Google Ads és Facebook Ads teljeskörű, naprakész ismerete valamint e tudás átadására való képesség
6. Google Skillshop vizsgák és minősítések megléte
7. iparági újdonságok rendszeres követése és folyamatos fejlődésre való törekvés
8. a Pivot, VLOOKUP vagy LEN kifejezésektől nem jössz zavarba és gyakornokoknak el is tudod mosolyogva magyarázni a hogyant
9. Facebook Blueprint certificate előny, de nem feltétel - elég, ha 2020-ban leteszed, mi fizetjük, de csak, ha itt dolgozol
10. GA (360), DV360, GTM ismeret szintén megdobbantja a szívünk, de azért nem vagyunk telhetetlenek

Hoppá, ez a lista elég hosszú lett! Cserébe igyekszünk ugyanannyit pakolni a juttatások-kalapba is:

1. 100%-ra bejelentett munkaviszony, se Kata, se Terka, se Bori(ték)
2. valóban komolyan vehető cafeteria csomag
3. profi munkához szükséges profi munkakörülmények és eszközök
4. svédasztalos reggeli és igény szerint végtelenített kávé, tea, ásványvíz
5. jól működő felhő alapú munkavégzés
6. home office lehetőség
7. kutyabarát iroda
8. terasz panorámával
9. prémium fitneszbérlet
10. rendszeres csapatépítők
11. orvosi ellátás magánklinikán

Várj csak! A szakmai érveinket még el se sütöttük: topligás ügyfelek, erős Google support, fejlesztői támogatás, automatizált folyamatok és egy csapatként is működő csapat vár a befutóra.

Az eddig tapasztalataid máshol ennél szomorúbbak? Jelentkezz a talent.hungary@wmglobal.com címen és Buru Feri, a PPC csapat vezetője szívesen bemutatja neked a részleteket is!